
PRADĖTAS ĮGYVENDINTI PROJEKTAS „INSTITUCINĖS GLOBOS PERTVARKOS ĮGYVENDINIMAS BIRŠTONO SAVIVALDYBĖJE“ 
Vykstanti institucinės globos pertvarka Lietuvoje reikalauja kokybinių socialinių paslaugų pokyčių ir savivaldybių lygmeniu. Vadovaujantis Perėjimo nuo institucinės globos prie šeimoje ir bendruomenėje teikiamų paslaugų Kauno regiono žemėlapyje nurodytais siektinais rodikliais, Birštono savivaldybėje planuojama vykdyti institucinės globos pertvarką, įsigyjant ir įrengiant vieną apsaugotą būstą žmonėms, turintiems intelekto ar psichikos negalią. 
Įgyvendinamo projekto tikslas – įgyvendinti institucinės globos pertvarką ir sukurti infrastruktūrą, pritaikytą asmenims su psichikos negalia Birštono savivaldybėje. Projekto įgyvendinimo metu planuojama įsigyti nekilnojamąjį turtą – vieną trijų kambarių butą (iki 60 kv. m.) ir jį pritaikyti, kad atitiktų apsaugoto būsto paslaugų teikimo reikalavimus. Trijų kambarių bute bus sukurtos dvi vietos apsaugoto būsto paslaugoms teikti. 
Įgyvendinus projektą bus įsigytas ir sukurtas apsaugotas būstas, kuris atitiks tikslinės grupės asmenų poreikius. Jie galės ir toliau gyventi savo bendruomenėje, gaudami ne tik apsaugoto būsto paslaugas, bet ir kitas jiems reikalingas socialines paslaugas. 
Projekto tikslinė grupė – asmenys, turintys psichikos ir intelekto negalią.
Projektas finansuojamas iš Europos Sąjungos fondų lėšų ir Savivaldybės biudžeto lėšų.
Projekto vertė: 235.294,50 Eur., iš jų ES – 200.000,0 Eur; SB – 35.294,50 Eur.
Projekto įgyvendinimo laikotarpis: 2025-03-31–2027-03-31.

